सिकासेर जलाशय- अभ्यारण्य पहुँच मार्ग पर रायपुर देवभोग राज्य मार्ग पर धवलपुर से 3 कि.मी. पहले बाँए और 16 कि.मी. की दूरी पर स्थित सिकासेर जलाशय है जो पैरी नदी पर बना है, जहाँ ऊपर एवं नीचे दोनों स्थानों पर सुंदर देवालय है। ऊपर पहाड़ी पर अति सुंदर प्राकृतिक कुण्ड है जहाँ प्रति वर्ष मेला लगता है। इसी जलाशय पर जल-विद्युत -संयंत्र निर्माणधीन है। जलाशय के नीचे लगभग 700 मीटर तक प्राकृतिक ढलानी चट्टानों से लगातार बहती हुई धारा बहुत ही सुंदर लगता है। कई स्थानों पर चट्टानों के बीच ठहरा हुआ पानी प्राकृतिक स्वीमिंग पूल बनाता है।